Indian Army का हेलीकॉप्टर भूटान में दुर्घटनाग्रस्त, दोनों पायलटों की मौत   
सेना का हेलीकॉप्टर भूटान में दुर्घटनाग्रस्त
हादसे में दोनों पायलटों की मौत हो गयी
दुर्घटना दोपहर में करीब एक बजे हुयी
भारतीय सेना (Indian Army) का एक चीता हेलीकॉप्टर (Cheetah Helicopter) शुक्रवार को भूटान में दुर्घटनाग्रस्त हो गया. इस हादसे में दोनों पायलटों की मौत हो गयी. आधिकारिक सूत्रों ने यह जानकारी दी है. उन्होंने बताया कि हेलीकॉप्टर का मलबा मिल गया है. यह दुर्घटना दोपहर में करीब एक बजे हुई. सूत्रों ने बताया कि इस संबंध में उच्चस्तरीय जांच के आदेश दिए गए हैं. समाचार एजेंसी ANI के मुताबिक यह हेलीकॉप्टर अरुणाचल प्रदेश के खिरमू (Khirmu) से भूटान के योन्गफुला जा रहा था. 
Bhutan: An Indian Army Cheetah helicopter crashed in Bhutan today, both pilots lost their lives. It was enroute from Khirmu(Arunanchal) to Yongfulla(Bhutan) on duty. The 2 pilots were-an Indian Army pilot of Lieutenant colonel rank&a Bhutanese Army pilot training with Indian Army pic.twitter.com/gxl6W7WzqQ
ANI के मुताबिक दोनों पायलट में से एक पायलट भारतीय सेना के थे, जो लेफ्टिनेंट कर्नल रैंक के थे. जबकि दूसरे पायलट भूटान की सेना के थे, जो भारतीय सेना के साथ ट्रेनिंग में शामिल थे. फिलहाल इस पूरे मामले में उच्चस्तरीय जांच के आदेश दे दिये गए और यह पता लगाने का प्रयास किया जा रहा है कि हेलीकॉप्टर के दुर्घटनाग्रस्त होने के पीछे आखिर क्या वजहें हैं.